شەفەق نیوز/ سەرچەوەیگ ئەمنی لە دیالە، ئمڕوو جومعە، خەوەردا لە کەفتن قوربانی و زەخمداری سێ کەس وە پەلاماریگ داعش لە دەورگرد قەزای خانەقین 105کم باکور خوەرهەڵات بەعقوبە.
سەرچەوەگە وە ئاژانس شەفەق نیوز خەوەردا، ئەندامەیل داعش پەلامار خاڵیگ ئەمنی سەر وە تیپ یەکەم لە سوپا دانە لە ناوچەی (قوڵای) لە دەوروبەر خانەقین.
وتیش هێزەیل سوپاگە وە بەشداری هێز پشتیوانی ک ئامادەی شوین پەلامارەگە بوین ریوەروییان بوین لە ئەنجام قوربانیگ لە سوپاگە کەفتەو وەگەرد زەخمداری سێ کەس.
وتیش پەلامارەگە کۆتایی هات وە هەڕاکردن پەلاماردەرەیل و هێزەیل سوپاگە لە ناوچەی رویداوەگە بڵاوەوبوین.
